text: жыршы жыр айтушы, таратушы. қазақ ауыз әдебиетінде өлең, жыр шығаратын, қисса, толғау, дастан айтатын адамдар “жырау”, “жыршы”, “ақын”, “өлеңші” “термеші” деп аталған. олардың орындаушылық ұқсастықтармен қатар айырмашылықтар да бар. ж-лар жырды домбыраның не қобыздың сүйемелдеуімен, мақаммен, әнмен айтады, сондай-ақ эпикалық шығармаларды да орындайды. олар бұрыннан белгілі халық дастандарын, поэмаларды айтып таратады. кейбір ж-лар өз жанынан өлең-жыр да шығарады. ж-ны халық ақынмен, әншімен, шешенмен қатар қойып қадірлеген. қазақта айса байтабынов, мұрын сеңгірбаев, нұрпейіс байғанин нағыз жүйрік, танымал ж-лар. ж. кейде белгілі бір әдеби шығарманы дастанға айналдырып жырлайды. бұл кейінгі кезде пайда болған дәстүр. мыс., а.с. пушкиннің “евгений онегин” романын қазақ ақындары, ж-лары халық тіршілігіне бейімдеп жырлап, жаңа нұсқалар тудырған (ә.найманбаев, т.б.). талантты ж-лар халық бөленген. эпикалық туындыларды көп білгендіктен олардың кейбірі “жырау” деп те аталған (марабай, мергенбай, базар, т.б.). қазақ эпосының сақталып, өркендеуі үшін ж-лар зор еңбек сіңірді. ауыз әдебиетінің көптеген үлгілері солардың арқасында заманамыздың игі мұрасына айналды.